Pasiūlymas Tarybos reglamentas dėl Susitarimo dėl bemuičio režimo taikymo daugialusčiams integriniams grandynams (DIG) įgyvendinimo, iš dalies keičiant Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą /* KOM/2006/0061 galutinis - ACC 2006/0017 */





[pic] | EUROPOS BENDRIJŲ KOMISIJA | Briuselis, 15.2.2006 KOM(2006) 61 galutinis 2006/0017 (ACC) Pasiūlymas TARYBOS REGLAMENTAS dėl Susitarimo dėl bemuičio režimo taikymo daugialusčiams integriniams grandynams (DIG) įgyvendinimo, iš dalies keičiant Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą (pateikta Komisijos) AIŠKINAMASIS MEMORANDUMAS PASIūLYMO APLINKYBėS | 110 | Pasiūlymo pagrindas ir tikslai Daugialusčiai integriniai grandynai (DIG) arba „daugialusčiai paketai“ yra palyginti nauja sujungtų puslaidininkių kategorija, kurios dar nebuvo 1996 m., kai Informacinių technologijų susitarimu (ITS) (PPO susitarimas dėl informacinių technologijų) buvo nustatytas tarifų mažinimo mechanizmas. Jei DIG būtų buvę gaminami, kai buvo sudarytas ITS, jie būtų buvę įtraukti į ITS nustatant jiems nulinę muitų normą. Penkių vyriausybių ir (arba) valdžios institucijų susitikime dėl puslaidininkių (VVSP) nariai: Europos Komisija atstovaujanti Europos bendrijai, Japonija, Korėja, Jungtinės Amerikos Valstijos ir Kinijos Taipėjus baigė derybas dėl Susitarimo dėl bemuičio režimo taikymo daugialusčiams integriniams grandynams (toliau – Susitarimas dėl DIG). | 120 | Bendrosios aplinkybės 2005 m. gruodžio 21 d. Tarybos sprendimu 2005/964/EB Taryba Europos bendrijos vardu sudarė susitarimą dėl DIG. | 130 | Pasiūlymo srityje taikomos nuostatos Šiuo Tarybos reglamento pasiūlymu būtų siekiama įgyvendinti susitarimą dėl DIG, iš dalies keičiant Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą. | 141 | Derėjimas su kitomis Sąjungos politikos sritimis ir tikslais Pasiūlymu palaikomas atitinkamos Europos pramonės konkurencingumas. | KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS | Konsultacijos su suinteresuotosiomis šalimis | 219 | Atitinkamos Europos pramonės atstovų nuomone, susitarimas dėl DIG yra pagrindinė iniciatyva palaikant Europos puslaidininkių pramonės konkurencingumą. | Tiriamųjų duomenų rinkimas ir naudojimas | 229 | Šiuo pasiūlymu siekiama įgyvendinti Bendrijos sudarytą tarptautinį susitarimą. | 230 | Poveikio vertinimas Pagal šį pasiūlymą poveikio vertinimas nereikalaujamas. Kiti reglamentavimo metodai nėra įmanomi. | TEISINIAI PASIūLYMO ASPEKTAI | 305 | Siūlomų veiksmų santrauka Siūlomu reglamentu numatyta DIG taikyti nulinę muitų bei kitų muitų ir kitų mokesčių normą. Kitos keturios Susitarimą dėl DIG ratifikavusios šalys turi susitarti dėl jo įsigaliojimo datos. Numatyta, kad Susitarimas dėl DIG įsigalios 2006 m. balandžio 1 d. | 310 | Teisinis pagrindas Siūlomas reglamentas yra grindžiamas Europos bendrijos steigimo sutarties 133 straipsniu. | 329 | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. | Proporcingumo principas Pasiūlymas atitinka proporcingumo principą dėl šios (-ių) priežasties (-čių): | 331 | Siūlomas reglamentas apsiriboja tik tuo, kas būtina, kad būtų įgyvendintas Bendrijos sudarytas tarptautinis susitarimas. | 332 | Siūlomu reglamentu nesukuriama papildoma administracinio darbo našta. | Pasirinkta priemonė | 341 | Siūloma priemonė: reglamentas. | 342 | Kitos priemonės būtų netinkamos dėl šios (-ių) priežasties (-čių): Reglamentas yra vienintelė galimybė iš dalies pakeisti galiojančias teisines nuostatas. | POVEIKIS BIUDžETUI | 401 | Biudžeto atžvilgiu manoma, kad DIG taikant bemuitį režimą ES biudžete sumažės iš muitų gaunamų pajamų, kurios sieks 7,9 mln. EUR per metus. | 1. 2006/0017 (ACC) Pasiūlymas TARYBOS REGLAMENTAS dėl Susitarimo dėl bemuičio režimo taikymo daugialusčiams integriniams grandynams (DIG) įgyvendinimo, iš dalies keičiant Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą EUROPOS SĄJUNGOS TARYBA, atsižvelgdama į Europos bendrijos steigimo sutartį ir ypač į jos 133 straipsnį, atsižvelgdama į Komisijos pasiūlymą[1], kadangi: (1) Tarybos reglamentu (EEB) Nr. 2658/87[2] buvo priimta prekių nomenklatūra (toliau − Kombinuotoji nomenklatūra) ir nustatytos Bendrojo muitų tarifo konvencinių muitų normos. (2) Sprendimu 2005/964/EB[3], Taryba Europos bendrijos vardu sudarė Susitarimą dėl bemuičio režimo taikymo daugialusčiams integriniams grandynams (DIG) (toliau – Susitarimas). (3) Susitarime numatyta DIG taikyti nulinę muitų bei kitų muitų ir kitų mokesčių normą. (4) Europos Sąjungos Tarybos Generalinis Sekretorius, Susitarimu paskirtas depozitorius, iš keturių šalių gavo patvirtinimo dokumentus. Pagal Susitarmo 7 straipsnio a dalį, šios keturios šalys susitarė, kad Susitarimas įsigalioja 2006 m. balandžio 1 d. (5) Susitarimas turėtų būti įgyvendintas, iš dalies keičiant Tarybos reglamento (EEB) Nr. 2658/87 I priedą. PRIĖMĖ ŠĮ REGLAMENTĄ: 1 straipsnis Prie Reglamento (EEB) Nr. 2658/87 I priedo pirmos dalies II skirsnio „Specialios nuostatos“ pridedama šio reglamento priede pateikta dalis, pažymėta raide G „Bemuičio režimo taikymas daugialusčiams integriniams grandynams (DIG)“. 2 straipsnis Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje . Jis taikomas nuo [2006 m. balandžio 1 d.] Šis reglamentas privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas PRIEDAS G. Bemuičio režimo taikymas daugialusčiams integriniams grandynams (DIG) 2. Numatyta atleisti nuo muito daugialusčius integrinius grandynus (DIG), sudarytus iš dviejų arba daugiau tarpusavyje sujungtų monilitinių integrinių grandynų, sujungtų į neišardomą visumą su vienu arba daugiau izoliacinės medžiagos pagrindų, arba be jų, su arba be išvadų rėmelių, bet be jokių kitų aktyviųjų arba pasyviųjų grandinės elementų. 3. Atleidžiamos nuo muito prekės yra klasifikuojamos pagal toliau išvardytas pozicijas: 8418, 8422, 8450, 8466, 8473, 8517, 8518, 8522, 8523, 8525, 8528, 8529, 8530, 8531, 8535, 8536, 8537 , 8538, 8543, 8548, 8708, 9009, 9026, 9031, 9504. 4. Deklarantas valstybės narės muitinei pateikdamas daugialusčių integrinių grandynų išleidimo į laisvą apyvartą muitinės deklaraciją Bendrojo administracinio dokumento (toliau – VBAD) 44 langelyje įrašo referencinį numerį C500. TEISINĘ GALIĄ TURINTI FINANSINĖ PAŽYMA, SKIRTA PAŽYMOMS, KURIŲ POVEIKIS BIUDŽETUI YRA IŠIMTINAI SUSIJĘS SU PAJAMOMIS 1. PASIŪLYMO PAVADINIMAS: Tarybos reglamento, įgyvendinančio Susitarimą dėl bemuičio režimo taikymo daugialusčiams integriniams grandynams (DIG), pasiūlymas 2. BIUDŽETO EILUTĖS Skyrius ir straipsnis: 12 skyriaus 120 straipsnis Numatoma suma atitinkamais metais:12 905 400 000 EUR 3. FINANSINIS POVEIKIS ( Pasiūlymas neturi finansinio poveikio. x Pasiūlymas neturi finansinio poveikio išlaidoms, tačiau daro finansinę įtaką pajamoms – poveikis yra toks: (mln. EUR vienos dešimtosios tikslumu) Biudžeto eilutė | Įplaukos[4] | 12 mėnesių laikotarpis prasideda 2006 04 01 | 2006 m. | 1 straipsnis | Poveikis nuosaviems ištekliams | -7,9 mln. € | -5,9 mln. € | ... straipsnis | Poveikis nuosaviems ištekliams | Padėtis po veiksmo įgyvendinimo | 2007 m. | 2008 m. | 2009 m. | 2010 m. | 2011 m. | 1 straipsnis | -7,9 mln. €* | -7,9 mln. €* | -7,9 mln. €* | -7,9 mln. €* | -7,9 mln. €* | ... straipsnis | 4. KOVOS SU SUKČIAVIMU PRIEMONĖS N.A. 5. KITOS PASTABOS Šiuo metu ES DIG taikomi muitai yra apskaičiuoti, remiantis atitinkamos Europos pramonės asociacijos pateiktais duomenimis. *Atkreipkite dėmesį į tikimybę, jog DIG taikomi muitai ir kiti mokesčiai bus panaikinti, bet kuriuo atveju arba dėl Dohos prekybos derybų raundo arba kitų susitarimų, kurie gali būti sudaryti remiant PPO. [1] OL C xx, xxxx xx xx, p. xx. [2] OL L 256, 1987 9 7, p. 1. [3] OL L 349, 2005 12 31, p. 24. [4] Tradiciniams nuosaviems ištekliams (žemės ūkio mokesčiai, cukraus mokesčiai, muitai) turi būti nurodytos grynosios sumos, t. y. bendros sumos atskaičius 25 % surinkimo išlaidų.